REPUBLIKA HRVATSKA Razina: 23

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

Matični broj: 02690314

Ivana Pavla II 46

23 233 Privlaka OIB: 86291327705

Šifra djelatnosti: 8411

**BILJEŠKE**

**UZ KONSOLIDIRANE FINANCIJSKE IZVJEŠTAJE ZA 2023. GODINU**

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 144/21) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18,126/19, 145/20, 32/21 i 144/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19, 83/21 i 144/21).

Općina Privlaka ima jednog proračunskog korisnika i to je Dječji vrtić „Sabunić“. U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika te rashodi kod Općine Privlaka na kontu 367 Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 248.640,79 eura.

Odgovorna osoba proračuna JLP® S je općinski načelnik Gašpar Begonja, dipl.ing.

Nastavno se u Bilješkama obrazlažu numerički podaci i veća odstupanja iskazana u obrascima.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

U bilješkama uz Izvještaj o prihodima i rashodima, primicima i izdacima navode se razlozi značajnijih odstupanja od ostvarenja prethodne godine.

* 1. **PRIHODI I PRIMICI**

**Bilješka broj 1, šifra 6**

Prihodi poslovanjau izvještajnom razdoblju ostvareni su u iznosu od 4.499.104,12 eur što je 25,5 % više u odnosu na prethodnu proračunsku godinu.

Značajno odstupanje ostvarenih prihoda u odnosu na prethodnu godinu obrazlaže se kako slijedi:

**Bilješka broj 2, šifra 61**

Porezi ove skupine manji su za 11,5 % u odnosu na prethodnu godinu. Glavninu ove skupine prihoda čini porez na promet nekretnina evidenciju i naplatu kojeg vodi Porezi uprava a koji je ostvaren u iznosu od 760.501,63 eur što je 34,9 % manje u odnosu na prethodnu godinu zbog znatno manjeg prometa nekretninama. Značajan dio čine i prihodi od poreza i prireza na dohodak koji su se ostvarili u iznosu od 742.441,41 eur odnosno 35,9 % više nego u istom razdoblju prethodne godine zbog bolja zaposlenost koja je posebno vidljiva u tijeku turističke sezone.

**Bilješka broj 3, šifra 63**

Pomoći iz inozemstva i od subjekata unutar općeg proračunaostvarene su u iznosu od 753.057,01 eur što je za 122,8 % više u odnosu na prethodnu godinu budući da je primljena kapitalna pomoć Min. Regionalnog razvoja i fondova EU za projekt izgradnje kanalizacijske mreže i uređaja za pročišćavanje otpadnih voda u iznosu od 472.524,41 eur, te upravo zbog navedene doznaka iz Ministarstva kao kapitalne pomoći ostvarenje bilježi veći rast u odnosu na prethodnu proračunsku godinu.

**Bilješka broj 4 šifra 634**

Pomoći od izvan proračunskih korisnika su se u 2023. godini ostvarile u iznosu od 13.000,00 eura za razliku od prethodne godine za koju nisu evidentirane, a odnose se na kapitalnu pomoć Županijske uprave za ceste Zadarske županije za sufinanciranje radova dopune prometne signalizacije (izgradnja uspornika) kroz naselje Privlaka.

**Bilješka broj 5 šifra 636**

Prihodi od pomoći proračunskim korisnicima iz proračuna koji im nije nadležan iznose 730,00 eura i odnose se na proračunskog korisnika. Navedeni prihodi manji su u odnosu na 2022. godinu jer je vrtić u 2022. godini dobio sredstva od HZZ-a za financiranje zapošljavanja pripravnice. Navedena pomoć odnosi se na tekuće donacije Ministarstva znanosti i obrazovanja za djecu predškolske dobi i za djecu s poteškoćama u razvoju u iznosu od 730,00 eura, a ostvareni su u manjem iznosu u odnosu na 2022. godinu budući da je vrtić u drugom dijelu 2023. godine imao manje djece s poteškoćama u razvoju.

**Bilješka broj 6 šifra 64**

Prihodi od imovine ostvareni su u iznosu od 51.386,72 eur što je neznatno manje od prošlogodišnje realizacije. Najznačajnija odstupanja odnose se na Naknadu za korištenje nefinancijske imovine ostvarene temeljem Ugovora pravu građenja te na Naknadu za nezakonito zadržavanje zgrade u prostoru te su ostvareni u iznosu od 2.467,73 eur što je 71,2 % više u odnosu na prethodnu godinu. Navedeni prihodi obuhvaćaju i naknade za koncesije koje čine glavninu istih, a ostvareni su u iznosu od 32.801,11 % što je 10,9 % više u odnosu na prethodnu godinu zbog većeg broja izdanih koncesijskih odobrenja.

**Bilješka broj 7, šifra 65**

Usporedbom podataka možemo zaključiti da su prihodi od upravnih i administrativnih pristojbi, pristojbi po posebnim propisima i naknada izvršeni u iznosu od 1.944.514,43 eur odnosno za 59,3 % više u odnosu na prethodnu godinu. Značajnija odstupanja bilježimo na šifri 6511 državne i sudske pristojbe koje su ostvarene u iznosu od 4.898,90 eur u vidu nadoknada troškova po presudi. Prihodi vodnog gospodarstva (šifra 6522) također bilježe značajan porast te su ostvareni u iznosu od 122.097,62 eur, a odnose se na Naknade za razvoj vodoopskrbe koja se koristi za izgradnju vodovodne mreže u mjestu Privlaka. Značajan porast bilježe i prihodi od komunalnog doprinosa (šifra 6531) ostvareni u iznosu od 1.393.548,03 eur zbog većeg broja izdanih Rješenja za gradnju objekata. Što se tiče ostalih nespomenutih prihoda (šifra 6526) također bilježe porast a najznačajnije se odnosi na proračunskog korisnika i to na prihode doznačene na ime sufinanciranja cijene vrtića koji su ostvareni u iznosu od 67.753,77 eura, a povećanje u odnosu na prethodnu proračunsku godinu kod DV je zbog većeg broja upisane djece te bolje naplate od roditelja. Naime krajem 2022. godine broj upisane djece je bio 45, a prelaskom u nove prostore vrtića sa 09.01.2023. broj upisane djece je iznosio 85. Također, povećanje je ostvareno i zbog povećanja cijene koju roditelji plaćaju od 01. 06. 2023. godine sa 79,63 eura na 100 eura mjesečno.

**Bilješka broj 8, šifra 68**

Kazne, upravne mjere i ostali prihodi ostvareni su u iznosu od 6.623,51 eur što je za 36,8 % više u odnosu na prethodnu 2022. godinu što je posebno vidljivo na kontu 683-ostali prihodi, dok je naplata kazni od strane prometnih redara donijela lošiju naplatu u odnosu na prethodnu godinu za 28%.

**Bilješka broj 9, šifra 7**

Prihodi od prodaje nefinancijske imovineu ovom izvještajnom razdoblju ostvareni su u iznosu od 95.902,49 eur što je za 54,4 % više u odnosu na isto izvještajno razdoblje prethodne godine. Navedeni prihodi odnose se na prihod od prodaje materijalne imovine, točnije zemljišta prema kupoprodajnom ugovoru, ali i na prihod od prodaje prijevoznih sredstava odnosno darovanja osobnog automobila Škoda Octacia Style 1,6 TDI općinskom komunalnom društvu Artić.

**Bilješka broj 10, šifra 8**

Primici od zaduživanja u ovom izvještajnom razdoblju nisu ostvareni za razliku od prethodnog izvještajnog razdoblja kad su ostvareni su u iznosu od 1.216.032,63 eur, ostvarenje koje se odnosi na primljeni iznos kredita od Zagrebačke banke d.d. za Izgradnju i opremanje Dječjeg vrtića u Privlaci te na evidentiranje neotplaćenog poreza i prireza na dohodak po godišnjoj prijavi za 2021.godinu, a sve prema Izvještaju koji je raspoloživ na stranicama Ministarstva financija.

* 1. **RASHODI I IZDACI**

**Bilješka broj 11, šifra 3**

Rashodi poslovanja za izvještajno razdoblje ostvareni su u iznosu od 2.761.294,93 eur što je neznatno više odnosno za 1,9 % u odnosu na prethodno izvještajno razdoblje.

Veća odstupanja u odnosu na prethodnu proračunsku godinu su kod sljedećih rashoda:

**Bilješka broj 12, šifra 31**

Rashodi za zaposlene ostvareni su u iznosu od 526.495,60 eur što je za 57,1 % više u odnosu na prethodno izvještajno razdoblje, a navedena razlika se u najvećoj mjeri odnosi na proračunskog korisnika DV Sabunić zbog zaposlenja novih djelatnika i povećanja plaća u 2023. godini.

**Bilješka broj 13, šifra 32**

Materijalni rashodi ostvareni su u iznosu od 1.425.770,63 eur i za 6,3 % su manji nego prethodne godine. U okviru navedene skupine rashoda odstupanje se bilježi na šifri 321-naknade troškova zaposlenima koji su veći za 97,3 % zbog većeg broja stručnog usavršavanja zaposlenika kako kod općine tako i kod proračunskog korisnika a samim time i većeg broja službenih putovanja, te je ujedno je došlo i do povećanja broja djelatnika koji ostvaruju pravo na naknadu mjesečne cijene prijevozne karte s posla na posao.

**Bilješka broj 14, šifra 322**

Rashodi za materijal i energiju odnose se na uredski materijal i ostale materijalne rashode, energiju, materijal i dijelove za tekuće i investicijsko održavanje, sitni inventar te službenu, radnu i zaštitnu odjeću i obuću a ostvareni su iznosu od 130.859,13 eur što je za 23,8 % manje u odnosu na izvještajno razdoblje prethodne proračunske godine. Najveće odstupanje kod općine Privlaka odnosi se na rashod električne energije koji je znatno manji zbog sklopljenog Ugovora o energetskom učinku s društvom Javna razsvetljava provođenjem mjera za poboljšanje energetske učinkovitosti sustava javne rasvjete. Ujedno je došlo i do smanjenja rashoda materijala i dijelova za tekuće i investicijsko održavanje za potrebe općine, te službene, radne i zaštitne odjeće. Veliko odstupanje u odnosu na prethodnu godinu bilježi se na šifri 3225 rashodi za nabavu sitnog inventara a odnose se na rashode proračunskog korisnika za nabavu alata za domara s obzirom da vrtić nije imao domara do prelaska u nove prostore, te na nabavu mobitela za pojedine djelatnike vrtića s obzirom da iz tehničkih razloga vrtić nema fiksnu telefonsku liniju. Također su nabavljeni pekači i kuhinjski pribor za potrebe kuhinje.

**Bilješka broj 15, šifra 323**

.

Rashodi za uslugeostvareni su u iznosu od 1.184.250,35 eur što je 5,3 % više u odnosu na prethodnu godinu. Najznačajnija odstupanja se odnose na usluge tekućeg i investicijskog održavanja, zatim na povećanje rashoda za usluge promidžbe i informiranja za 67,4 % više u iznosu od 80.410,06 eur zbog većeg broja turističkih manifestacija (koncerti i sl.). Povećanje rashoda komunalnih usluga za 12,1 % u odnosu na prethodnu godinu u najvećoj mjeri se odnosi na proračunskog korisnika uslijed povećanja troškova odvoza smeća, troškova opskrbe vodom. Također, zbog prelaska u nove prostore vrtića, došlo je do povećanja troškova opskrbe vodom, a javio se i dodatni trošak koji vrtić nije imao u 2022. godini, a to je pražnjenje i čišćenje septičke jame.

Zakupnine i najamnine realizirane su u iznosu od 1.616,17 % eur ili 15,8 % manje nego lani zbog kašnjenja prilog izdavanja račun za zakup prostora, ujedno su i zdravstvene i veterinarske usluge manje za 39,8 % zbog manjeg broja zbrinjava napuštenih životinja odnosno troškova azila kod općine, dok je ko proračunskog korisnika došlo do povećanja navedenih rashoda za 42,5% u odnosu na 2022. godini, a uslijed povećanja broja djelatnika koji su u obvezi imati sanitarnu knjižicu, te također zbog povećanog broja analiza briseva i uzoraka jela u kuhinji, a u 2022. godini vrtić nije imao kuhinju. Također su i intelektualne i osobne usluge ostvarene u znatno manjem iznosu i to za 59,2 % zbog znatno manjeg broja sudskih postupaka a samim time i manjeg broja usluga odvjetnika i pravnog savjetnika, a kod proračunskog korisnika je zaposlen voditelj administrativno-računovodstvenih poslova, a u 2022. godini su se preko ugovora o djelu plaćale usluge vođenja knjigovodstva.

Računalne usluge ostvarene su za 61,4 % više u odnosu na prethodno izvještajno razdoblje, značajno odstupanje u ostvarenju odnosi se na proračunskog korisnika i to na usluge održavanja knjigovodstvenog programa, usluge održavanja programa za uredsko poslovanje (za što se u 2022. nije izdvajalo s obzirom da je vrtić koristio vanjske usluge knjigovodstva).

Značajno povećanje rashoda za ostale usluge također je vidljivo kod proračunskog korisnika i to za usluge zaštite na radu, usluge pranja i glačanja posteljine za jaslice, održavanje vatrogasnih aparata, usluge održavanja vatrodojavnog sustava, a navedeni troškovi su u 2023. godini nastali zbog preseljenja u nove prostore vrtića i zbog formiranja nove odgojne skupine – jaslica, te zbog većih troškova za reprezentaciju odnosno troškova božićne večere za djelatnike vrtića, s obzirom da je broj zaposlenih u 2022.godini bio 6 djelatnika, a u 2023. godini je iznosio 17 djelatnika.

**Bilješka broj 16, šifra 329**

Ostali nespomenuti rashodi ostvareni su u iznosu od 96.630,78 eur što je 55,7 % manje u odnosu na prethodnu proračunsku godinu zbog manjih troškova pristojba i naknada kao i javnobilježničkih i sudskih pristojbu.

Nadalje, ostali nespomenuti rashodi poslovanja manji su za 103.226,69 eura odnosno za 89 % budući da je u prethodnoj proračunskoj godini plaćena obveze prema sudskom sporu (glavnica), dok su kod proračunskog korisnika ostali nespomenuti rashodi poslovanja uključivali su rashode za catering (ručak za djecu), a prelaskom u nove prostore vrtića u 2023. godini vrtić je počeo s pripremom obroka u vlastitoj kuhinji.

**Bilješka broj 17, šifra 34**

Financijski rashodi realizirani su u iznosu od 26.323,11 eura što je znatno manje u odnosu na prethodno izvještajno razdoblje a posljedica je to većih rashoda za ugovorene kamate prema ZABA d.d. za dugoročni kredit, ali i zbog zateznih kamata koje su nastale u sudskom sporu prethodne proračunske godine. Dok kod proračunskog korisnika bilježimo porast navedenih rashoda zbog većeg broja zadanih platnih naloga zbog većeg broja zaposlenika, većeg broja računa zbog nabave namirnica i sl., ali i zbog promjene Općih uvjeta poslovanja od strane Banke.

**Bilješka broj 18, šifra 36**

Pomoći dane u inozemstvo i unutar općeg proračuna ostvarene su u iznosu od 295.700,30 eur kuna ili za 22,2 % više nego lani. Najrazvidnije je to na šifri 363 - pomoći pomoći unutar općeg proračuna gdje se realiziralo 39.127,77 eur gdje su evidentirani rashodi prema Državnom proračunu u vidu kapitalne pomoći za prekop plovnog kanala Privlački gaz te pomoć Županijskom proračunu koja se odnosi na rashode OŠ Privlaka. Nadalje, rashodi kapitalnih pomoći proračunskim korisnicima drugih proračun su znatno manji budući da je prethodne godine dana kapitalna pomoć Županijskoj Lučkoj upravi za izgradnju Mula u selu.

Veće financijsko odstupanje nastaje kod prijenosa dječjem vrtiću Sabunić koji je i jedini proračunski korisnik Općine. Veći prijenosi rezultat su većeg broja zaposlenih u novootvorenoj zgradi vrtića.

**Bilješka broj 19, šifra 37**

Naknade građanima i kućanstvima na temelju osiguranja i druge naknade realizirane su u iznosu od 73.271,85 eura ili 25,9 % više zbog većih izdvajanja naknada za novorođenčad i socijalna davanja te stipendije i školarine.

**Bilješka broj 20, šifra 38**

Ostali rashodi realizirani su u iznosu od 662.374,23 eur ili 39,5 % više nego lani. Vidljivo je na kapitalnim pomoćima i tekućim donacijama u novcu. Vidljiva su i veća izdavanja za kapitalne pomoći koja se odnose na Kapitalnu pomoć za izgradnju sustava odvodnje odnosno izgradnju kanalizacije i uređaja za pročišćavanje otpadnih voda.

**Bilješka broj 21, šifra 4**

Rashodi za nabavu nefinancijske imovine ostvareni su u iznosu od 1.281.290,26 eur što je 40,6 % manje u odnosu na isto izvještajno razdoblje prethodno proračunske godine. Značajno odstupanje ostvarenih rashoda u odnosu na prethodnu godinu obrazlaže se kako slijedi:

-**Zemljište (šifra 411)** realizirana je u iznosu od 22.077,93 eur znatno manje nego prethodne godine zbog manjeg broja otkupa zemljišta (poljoprivrednog i građevinskog)

**- rashode za nabavu neproizvedene dugotrajne imovine (šifra 421)** ostvareni su u iznosu od 997.347,01 eur, što je znatno manje u odnosu na ostvarenje prethodne godine budući da je izgradnja zgrade dječjeg vrtića u Privlaci koja se odnosi na rashode za izgradnju poslovnih objekata privedena kraju. Ujedno je došlo i do povećanja rashoda za izgradnju ostalih građevinskih objekata koje se odnosi na Sanaciju postojećeg pomoćnog nogometnog igrališta Sabunike u iznosu od 418.063,99 eur te na radove na Sanaciji pokosa – plaža Sabunike u iznosu od 149.184,28 eur.

**- postrojenja i oprema (šifra 422 )** ostvareni su u iznosi od 86.919,27 eur što je 28 % znatno više u odnosu na prethodnu godine, a osim nabave opreme za potrebe općine evidentiraju se i rashodi za opremu novog dječjeg vrtića. Nabavljena je uredska oprema i namještaj za uređenje poslovnih prostora općine Privlaka, zatim štandovi potrebni za održavanje ljetnih manifestacija, a značajan rashod čini i nabavka šatora za potrebe održavanja manifestacija organiziranih u suradnji općine i TZ općine Privlaka.

Nadalje, rashodi za nabavu nematerijalne proizvedene (šifra 426) imovine povećali su se za 25 % u odnosu na prethodno izvještajno razdoblje. Značajno povećanje odnosi se na Ulaganje u računalne programe točnije na nadogradnju digitalne arhive i instaliranje na nova računala, te na povećanje rashoda izrade prostorno planske dokumentacije kao i izrade projektnih dokumentacija od značaja za razvoj općine.

**- rashode za dodatna ulaganja na nefinacijskoj imovini (šifra 45)** koji su za razliku od prethodne proračunske godine ostvareni u znatno manjem iznosu odnosnu za 71,6 % zbog manjih ulaganja u modernizaciju javne rasvjete te za razliku od prethodne proračunske godine bez ulaganja u modernizaciju nerazvrstanih cesta.

**Bilješka broj 22, šifra 5**

Izdaci za financijsku imovinu i otplate zajmova ostvareni su u iznosu od 335.679,92 eura što je 68,6 % u odnosu na prethodno izvještajno razdoblje povećanje koje se odnosi na izdatke za isplatu glavnice primljenog kredita za Izgradnju i opremanje Dječjeg vrtića u Privlaci.

**Bilješka broj 23, šifre Y005 i X006**

Ukupno ostvareni konsolidirani prihodi i primici iznose 4.595.006,61 eur

Ukupno ostvareni konsolidirani rashodi i izdaci iznose 4.378.265,11 eur

Konsolidirani rezultat iznosi 216.741,50 eur.

Pojedinačno gledano konsolidirani rezultat odnosi se na:

Općina Privlaka iznos od 34.640,07 eur

DV Sabunić iznos od -17.898,57 eur

Rezultat (višak) za prijenos u iduće razdoblje iznosi 1.161.482,84 eur

Pojedinačno gledano konsolidirani rezultat za prijenos u iduće razdoblje iznosi:

Općina Privlaka iznos od 1.160.681,59 eur

DV Sabunić iznos od 801,25 eur

1. **Bilješke uz bilancu (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

**Tablica 1:** Popis ugovornih odnosa i slično koji uz ispunjenje određenih uvjeta, mogu postati obveza ili imovina



Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2023. godine iznose 2.137.297,23 eur.

U 2023. godini u izvanbilančne zapise uvele su se već ugovorene vrijednosti koje mogu postati imovina u idućem razdoblju, a vrijednost takvih obveza na dan 31.12.2023.godine iznosi 537.270,69 eura, a ujedno je i vraćen iznos od 33.180,70 eura.

**Tablica 2:** Popis sudskih sporova u tijeku; Potencijalne obveze po osnovu sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2023. godine iznose 10.002.222,56 eura.

**Tablica 3:** Popis sudskih sporova u tijeku; Potencijalna potraživanja po osnovu sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tužitelj, a koji za općinu Privlaka mogu postati prihod na dan 31.12.2023. godine iznose 56.141.02 eur.

**Bilješka broj 1, šifra 01**

Neproizvedena dugotrajna imovinaiznosi 2.991.806,29 eur što je neznatno manje u odnosu na početak razdoblja a razlika se odnosi na prodaju materijalne imovine odnosno zemljišta, te na povećanje nematerijalne imovine točnije na ulaganja na tuđoj imovini radi prava korištenja odnosno na izgradnji dopune prometne signalizacija na županijskoj cesti..

**Bilješka broj 2, šifra 02**

Proizvedena dugotrajna imovinaje u toku godine povećana za 16,3 % u odnosu na početno stanje te iznosi 6.060.018,15 eur. Značajna povećanja odnose se na povećanje vrijednosti građevinskih objekata i opreme zbog izgradnje dječjeg vrtića kao i na nabavu opreme za potrebe općine Privlaka. Povećanje se odnosa i na ostale građevinske objekte točnije na Sanaciju postojećeg pomoćnog nogometnog igrališta Sabunike te na radove na Sanaciji pokosa – plaža Sabunike.

**Bilješka broj 3, šifra 023**

Kod prijevoznih sredstva u cestovnom prometu vidljivo je povećanje budući da je kupljen osobni automobil marke Škoda OCTAVIA Style 2.0 TDI DSG, a ujedno je i darovan osobni automobil Škoda Octacia Style 1,6 TDI općinskom komunalnom društvu Artić.

**Bilješka broj 4, šifra 11**

U odnosu na početno stanje (stanje 01.01.) vidljivo je povećanje novčanih sredstava u konsolidiranom poslovanju Općine Privlaka i to za 15,3 %. Stanje novaca na računa kod poslovne banke na dan 31.12.2023. godine iznosi 1.360.531,71 eur, dok stanje novaca u blagajni iznosi 98,78 eur.

Pojedinačno gledano stanje izgleda ovako:

- saldo računa Općine Privlaka iznosi 1.328.831,89 eur, te blagajne 52,35 eur

- saldo računa DV Sabunić iznosi 31.699,82 eur, te blagajne 46,43 eur.

**Bilješka broj 5, šifra 129**

Ostala potraživanja u iznosu od 2.123,17 eur odnose se na potraživanja za plaćeni predujam za vodovodni priključak trgovačkom društvu Vodovod d.o.o., te za više plaćen račun Restorana Roko..

**Bilješka broj 6, šifra 15**

Dionice i udjeli u glavnici veći su u odnosu na početno stanje te iznose 582.303,47 eur a odnose se na dokapitalizaciju OKD Artić.

**Bilješka broj 7, šifra 16**

Potraživanja za prihode poslovanja na dan 31.12.2023. godine iznose 911.350,437 eur što je 29,3 % manje u odnosu na početno stanje (stanje 01.01.). Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade, potraživanja za prihode od prodaje roba i usluga te pruženih usluga.

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 275.315,78, a najveći dio odnosi se na porez na promet nekretnina utvrđivanje i naplatu kojeg vodi Porezna uprava Zadar, ali i na porez na kuće za odmor.

Potraživanja za prihode od imovine iznose 23.291,25 eur i odnose se na potraživanja od zakupa i iznajmljivanja imovine te potraživanja za koncesijska odobrenja.

Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 984.000,96 eura što je 27,72 % manje u odnosu na početno stanje, a najvećim dijelom se odnose na potraživanja za komunalne doprinose i komunalne naknade. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), naknade za zakup javne površine. Razlog manjeg iznosa potraživanja u odnosu na početno stanje je otpis potraživanja za koje je nastupila apsolutna zastara i to komunalne naknade, poreza na tvrtku i naknade za uređenje voda.

Potraživanja za upravne i administrativne pristojbe, pristojbe po posebnim propisima i naknade proračunskog korisnika DV Sabunić iznose 8.721,50 eur, a odnose se na nedospjela potraživanja sufinanciranja cijene vrtića od roditelja. Povećanje u odnosu na početno stanje 01.01.2023. iznosi 212,2%, a rezultat je većeg broja upisane djece s prelaskom u nove prostore vrtića 09.01.2023. godine kad je broj djece povećan sa 45 na 85 djece.

Potraživanja za prihode od prodaje proizvoda i robe te pruženih usluga neznatno su veći u odnosu na prethodno izvještajno razdoblje a povećanje se odnosi na nedospjelo potraživanje DV Sabunić za najma dvorane za 12. mjesec budući da je Vrtić u 12. mjesecu dobio suglasnost Osnivača odnosno općine za iznajmljivanje multimedijalne dvorane.

**Bilješka broj 8, šifra 169**

Ispravak vrijednosti potraživanja na dan 31.12.2023. godine iznosi 381.144,86 eura što je 20,3 % više u odnosu na početak godine. Naime, temeljem pravilnika o računovodstvu i računskom planu proračuna propisano je da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom.

Struktura ispravka vrijednosti potraživanja vidljiva je u tabeli koja slijedi:

|  |  |
| --- | --- |
| **Vrsta prihoda** | **Ispravak vrijednosti potraživanja** |
| Zakup javne površine | 1.623,52 eur |
| Porez na potrošnju | 2.553,59 eur |
| Porez na kuću za odmor | 70.161,46 eur |
| Komunalni doprinos | 95.162,04 eur |
| Komunalna naknada | 57.553,93 eur |
| Naknada za uređenje voda | 44.651,69 eur |
| Katastarska izmjera | 78.143,63 eur |
| Porez na promet nekretnina | 30.335,87 eur |
| Koncesijska odobrenja | 662,49 eur |
| Ostali nespomenuti prihodi (participacija roditelj u cijeni vrtića) - DV Sabunić | 296,64 eur |
| **UKUPNO** | **381.144,86 eur** |

**Bilješka broj 9, šifra 17**

Potraživanja od prodaje nefinancijske imovine odnose se na potraživanja od prodaje zemljišta i ostale proizvedene dugotrajne imovine te iznose 43.253,59 eur odnosno 61,5 % manje u odnosu na početno stanje.

**Bilješka broj 10, šifra 2**

Stanje obveza za rashode poslovanja na dan 31.12.2023. iznosi 1.430.860,19 eur. Iste su detaljnije razrađene u Bilješkama uz obrazac Obveze.

**Bilješka broj 11, šifra 9**

U odnosu na prethodnu godinu vlastiti izvori su se povećali za 9,9 % i iznose 10.522.543,48 eur.

U postupku utvrđivanja rezultata temeljem čl 81. i 82. Pravilnika o proračunskom računovodstvu i računskom planu najprije se provodi sučeljavanje prihoda i primitaka s rashodima i izdacima, te se utvrđuje njihova razlika kao višak ili manjak po tekućim, kapitalnim i financijskim aktivnostima (sučeljavanje skupina 3 i 6, 4 i 7, te 5 i 8). Nakon navedenog sučeljavanja provode se obvezne korekcije rezultata –za dio skupine prihoda 6 kojom se financira dio rashoda skupine 4, za dio skupine prihoda 7 kojom se financira dio rashoda skupine 3 te za dio skupine prihoda 7 kojom se financira dio izdataka skupine 5.

Slijedom navedenog provedena je korekcija u iznosu od 13.000,00 eura za primljenu kapitalnu pomoć od Županijske uprave za ceste za sufinanciranje radova dopune prometne signalizacije kroz mjesto Privlaka zaduženjem računa viška prihoda poslovanja, a odobravanjem računa manjka prihoda od nefinancijske imovine.

Podaci u bilanci se iskazuju nakon obvezne korekcije rezultata, iz čega proizlazi odstupanje u odnosu na podatke u obrascu PR-RAS.

Na dan 31. prosinca 2023. godine konsolidirani višak prihoda za raspored u sljedećoj proračunskoj godini iznosi 1.161.482,84 eur . Kod općine Privlaka ostvaren je višak prihoda poslovanja od 2.668.690,46 eur, manjak prihoda od nefinancijske imovine u iznosu 1.172.387,79 eur, te manjak primitaka od financijske imovine 335.621,08 eur te višak prihoda za raspored u sljedećoj proračunskoj godini iznosi 1.160.861,59 eur. Kod proračunskog korisnika ostvaren je višak prihoda poslovanja u iznosu od 801,25 eur što predstavlja i višak prihod za raspored u sljedećoj proračunskoj godini.

Daljnja razrada i preraspodjela ostvarenih viškova i manjkova u tekućoj godini donijeti će se prilikom izrade Godišnjeg izvještaja o izvršenju Proračuna Općine Privlaka.

1. **Bilješke uz Izvještaj o obvezama (Obrazac: Obveze)**

**Bilješka broj 1**

Početno stanje obveza (**V001**) iznosi 1.603.350,72 eur. U izvještajnom razdoblju nastale su nove obveze (**V002**) u iznosu od **4.471.514,30 eur**, podmireno je ukupno **4.644.004,83 eur**  (**V004**), te stanje obveza na kraju izvještajnog razdoblja iznosi **1.430.860,19 eur (V006)**.

**Bilješka broj 2, V007 i V009**

Dospjele obveze iznose 9,26 eura, a odnose se na obveze proračunskog korisnika DV Sabunić i to na:

- Uredski mat. i ostali mat. rashodi 9,26 eura (Bauhaus - račun nije nikad dostavljen)

Stanje nedospjelih obveza iznosi 1.430.850,93 eur a odnosi se na:

- obvezu za plaće 12/23 u iznosu od 46.579,98 eur

- obveze za materijalne rashode za zaposlene u iznosu od 277,40

- obveze za intelektualne usluge (Ugovor o djelu) u iznosu od 2.995,60 eur

- naknadu za uređenje voda (obveza za Hrvatske vode) 890,11 eur

- nedospjele obveze prema dobavljačima za rashode poslovanja 64.713,38 eur

- nedospjele obveze prema dobavljačima za nefinancijsku imovinu 1.479,50 eur

- ostale tekuće obveze 102.325,83 eur

- obveze za kredite i zajmove 1.229.589,13 eur te predstavljaju obveze po iskorištenom kreditu kod ZABA d.d.

**Bilješke uz Izvještaj o promjenama u vrijednosti i obujmu imovine i obveza (Obrazac: P-VRIO)**

**Bilješka broj 1, P017**

Navedena bilješka odnosi se na povećanje neproizvedene dugotrajne imovine u iznosu od

47.349,81 eur koja obuhvaća kupnju Zemljišta te na smanjenje u iznosu od 162.491,50 eur koja se odnose na prodaju Zemljišta.

**Bilješka broj 2, P018**

Povećanje proizvedene dugotrajne imovine u iznosu od 4.097,66 odnosi se na dodjelu računalne opreme od strane Ministarstva prostornog uređenja, graditeljstva i državne imovine temljem Sporazuma, dok se smanjnje odnosi na darovanje osobnog automobila marke Škoda Octacia Style 1,6 TDI općinskom komunalnom društvu Artić, te na rashod uredskih stolica.

Dječji vrtić Sabunić nema evidentiranih promjena u P-VRIO obrascu.

Osoba za kontaktiranje:

Katarina Šango, struč.spec.oec

Telefon: 023 366 628

Zakonski predstavnik:

Gašpar Begonja, dipl. ing.

Privlaka, 20. veljače 2024. godine